آمریکا نماینده‌لر مجلیسی‌نین باشقانی نانسی پلوسی، باشقان دونالد ترامپ‌ین وظیفه‌سین‌دن چیخاریلماسی اوچون رسمی تشببوس گؤستردیک‌لرینی آچیقلاییب.
پلوسی، نماینده‌لر مجلیسی‌نین دموکرات وکیل‌لری ایله کئچیردیگی گؤروشمه‌دن سونرا ژورنالیست‌لره آچیقلاما وئردی.
ترامپ‌ین اوکراین پرزیدنتی ولادیمیر زلنسکی ایله ژوئیه‌ده کئچیردیگی تلفون گؤروشمه‌سینده دموکرات جو بایدن‌ین آراشدیریلماسینی ایستدیگینی اعتراف ائتدیگینی بیل‌دیرن پلوسی، "ترامپ‌ین آکت‌لاری میللی امنیتیمیزی ضربه ائندیریر". دئدی.
ترامپین عزل پروسه‌سی‌نین باشلانیلماسی اوچون ایلک رسمی تشببوسو ائتدیک‌لرینی آچیقلایان پلوسی،
ترامپ، ائتدیک‌لری‌نین حسابینی وئرمه‌لی‌دیر. هئچ کس حقوقون اوزرینده دئییل". ایفاده‌لرینی ایستیفاده ائتدی.
ترامپ، آمریکا تاریخینده حاقیندا عزل پروسه‌سی کئچیریلن 4-جو پرزیدنت اولدو.
آمریکا وال ایستریت ژوورنال قزئتی، جمعه گونو، ترامپین اوکراین پرزیدنتی زلنسکی ایله ژوئیه‌ده کئچیردیگی تلفون گؤروشمه‌سینده، بو اؤلکه‌دن بایدن‌ین اوغلونو آراشدیرما‌لارینی ایستدیگینی ایره‌لی سورموشدو.
خبرده، ترامپ‌ین، زلنسکی‌یه، بایدن‌ین اوغلو هونتر بایدن‌ین اوکراین‌داکی تیجارت آچیقلامالاری آراشدیرماسی اوچون وکیلی رودی جولیانی ایله ایشلمه‌سی لازیم گلدیگینی سؤیله‌دیگی ادعا ائدیلمیشدی.
ترامپ، سؤزوگئدن ادعا‌لار اوزرینه زلنسکی ایله کئچیردیگی گؤروشمه‌نین تامامیله اصول‌لارا اویغون اولدوغونو ساووناراق، "زلنسکی ایله نه دانیشدیغیمی اهمیتی یوخ‌دور. بیرلری بایدنی آراشدیرما‌لی‌دیر". ایفاده‌سینی ایشلتمیشدی.
آمریکا مطبوعاتیندا، ترامپ‌ین اوکراین لیدرینه، ساده‌جه بایدن‌ین و عائله‌سینی سوروشسا‌لار یاردیم ائدجگینی شرط قوشدوغو دا ایره‌لی سورولموشدو. ترامپ ایسه، سؤزوگئدن تلفون گؤروشمه‌سیندن اوّل اوکراینایا 400 میلیون دو‌لارلیق یاردیم‌لارین تاخیره سالیندیغینی بیلدیرمیشدی.
ترامپ، سؤزقونوسو تلفون گؤروشمه‌سی‌نین ایچه‌ریگینین یاییملانماسی دستورونو وئردیگینی بیلدیرمیشدی.
آمریکا پرزیدنتی ترامپ، دموکرات‌لارین اؤزونه قارشی عزل ائتمه پروسه‌سی‌نین باشلانیلماسی اوچون ایلک رسمی تلاش گؤسترمه‌لرینه دایر، "اؤلکه‌میز اوچون نه پیس". آچیقلاماسینی ائتدی.
ترامپ، رسمی توئیتر حسابین‌دان وئردیگی آچیقلامادا، دموکرات‌لارین زلنسکی ایله آپاریلان تلفون گؤروشمه‌سی‌نین تؤکمه‌لرینی دا هله گؤرمه‌دیک‌لرینه ایشاره ائده‌رک، "پرزیدنته قارشی سالدیری" ایفاده‌لرینی ایستیفاده ائتدی.
